73 



At Isblokke saaledes styrte ned fra Bræer, der hænge ud 

 over Fjeldkanterne, sees paa adskillige andre Steder, saavel i 

 denne Fjord som i Søndre Strømfjord. 



Som bemærket komme enkelte Grønlændere fra Kangamiut 

 her om Sommeren for at fange Sæler, af hvilke der findes 

 mange i Nærheden af Bræerne, særlig i Fjordens sydostlige 

 Arm. I det Hele taget er Dyrelivet meget livligt herinde ; der 

 er navnlig et Utal af Maager. 



Ogsaa i denne Fjord fandt jeg Skaller af Saltvandsdyr i en 

 Havstok paa en lille Nepisat, der ligger en god Mils Vej fra 

 Mundingen paa Fjordens Sydside. Havstokken dannede en c. 15 

 Fod høj Skrænt, der var c. 50 Fod lang, og ifølge en Meddelelse 

 fra Inspektor Levinsen fandtes der i det derfra hjembragte 

 Skalgrus : 



Balanus porcatus? da Costa. 



My a trxincata L. 



Pecten islandicus Müll. 



Anomia ephippium L. 



Toxopneustes drøbachiensis Müll. 

 Vi havde gjerne tilbragt længere Tid i denne Fjord, men 

 vi maatte nu se at komme til Sukkertoppen, og den 5te Septem- 

 ber forlode vi derfor Fjordens indre Del. 



Det prægtige stille Vejr, som havde været til saa megen 

 Glæde for os under vort Ophold her, kunde nær have givet 

 Anledning til store Ubehageligheder; thi Fjordens spejlblanke 

 Overflade var ved sidste Nats Frost bleven dækket med en tynd 

 Isskorpe, der er saa ødelæggende for Konebaadens Skindsider. 

 Det gjaldt imidlertid om snarest muligt at komme ud, for at 

 ikke Isen skulde blive saa stærk, at den helt kunde lukke os 

 inde. Vi satte derfor igjennem Isen, idet vi beskyttede Baadens 

 Stævn med Skind, og uden noget Uheld naaede vi da om 

 Aftenen aabent Vand. Her traf vi et Par Kajakmænd, som vare 

 sendte ud for at meddele os, at Barkskibet «Thorvaldsen» var 

 ankommet til Sukkertoppen. Vi rejste derfor strax til denne 



